PATVIRTINTA

Klaipėdos „Aukuro“ gimnazijos

direktoriaus 2020 m. sausio 30 d.

įsakymu Nr. V-12

**Respublikinio ilgalaikio PATYRIMINIO projekto**

 **„lIETUVA NUO 1990-ŲJŲ: TRISDEŠIMT PIRMŲ KARTŲ“**

**nuostatai**

**I. BENDROSIOS NUOSTATOS**

1. Respublikinio ilgalaikio patyriminio projekto „Pasipriešinimo kovų istorija: laisvas žmogus kultūroje ir literatūroje“ nuostatai reglamentuoja renginio tikslus, turinį, dalyvius, organizavimą, reikalavimus teikiamiems kūrybiniams darbams, darbų vertinimą, dalyvių skatinimą ir apdovanojimą.

1. Respublikinį kūrybinį projektą organizuoja Klaipėdos „Aukuro“ gimnazija.

Partneriai:

Klaipėdos universitetas;

Mažosios Lietuvos istorijos muziejus;

Klaipėdos miesto pedagogų ir švietimo kultūros centras;

Klaipėdos Jaunimo biblioteka;

Šilutės Vydūno gimnazija;

Šilalės rajono Kaltinėnų Aleksandro Stulginskio gimnazija.

**II. PROJEKTO TIKSLAI**

3. Atsižvelgiant į tai, jog 2020 m. sukanka trisdešimt metų, kai 1990-aisiais kovo 11 d. Lietuvos TSR Aukščiausioji taryba paskelbė atkurianti Lietuvos nepriklausomybę, organizuojama ilgalaikio projekto „Pasipriešinimo kovų istorija: laisvas žmogus kultūroje ir literatūroje“ III-oji dalis ***„Lietuva nuo 1990 - ųjų: trisdešimt pirmų kartų“,*** kuriuo siekiama skatinti tyrinėti Lietuvos, kaip jaunos ir savarankiškos valstybės, politinio, ekonominio bei kultūrinio kūrimosi istoriją.

4. Bendradarbiauti su kultūros, mokslo įstaigomis, visuomeninėmis organizacijomis, politinėmis institucijomis puoselėjant tautinį identitetą ir įgyvendinant pagrindinius ugdymo siekius bendruomenėje.

5. Bendrauti su gyvosios nepriklausomybės istorijos liudytojais: tėvais, mokytojais, politikais, sportininkais, mokslininkais, menininkais.

6. Ugdyti mokinių pilietinę savimonę, kritinį mąstymą, medijų raštingumą, gebėjimą pastebėti, analizuoti, vertinti.

**III. PROJEKTO DALYVIAI, ORGANIZAVIMO TVARKA, EIGA**

7.Kviečiami dalyvauti bendrojo ugdymo mokyklų, neformaliojo vaikų švietimo įstaigų, studijų, būrelių visų dalykų (lietuvių kalbos ir literatūros, istorijos, užsienio kalbų, informacinių technologijų ir kt.) 5–12 klasių mokiniai bei jų mokytojai.

8. Respublikinio ilgalaikio patyriminio projekto vieta - Klaipėdos „Aukuro“ gimnazija, Klaipėdos miesto viešos erdvės.

 9. Respublikinio ilgalaikio patyriminio projekto laikas 2019 m. kovo–balandžio mėn.

 10. Eiga:

 10.1. 2019 m. visą kovo, balandžio mėnesį - edukaciniai užsiėmimai, muziejų lankymas, skirtas projekto temai nagrinėti; pasiruošimas aktyvios savaitės veikloms (pranešimai, eksperimentai, tyrimai, statistika, lyginimas, sisteminimas ir t.t.);

10.2. Aktyvi projekto savaitė 2019 m. balandžio 20–24 d.:

 20 d. – Rašinių, interviu, kitų kūrybinių darbų ir istorinio esė konkurso darbų eksponavimas. Veiklą koordinuoja „Aukuro“ gimnazijos lietuvių kalbos ir istorijos mokytojai.

 – Fotografijų - piešinių koliažo, vaizdo reportažų, etiudų konkurso darbų paroda. Veiklą koordinuoja „Aukuro“ gimnazijos dailės mokytoja.

 21 d. – Kalbų, dorinio ugdymo, socialinių, tiksliųjų ir gamtos mokslų mokytojų bei mokinių žvilgsnis į Lietuvos politinio, ekonominio bei kultūrinio gyvenimo raidą nuo 1990-ųjų (darbų pristatymas klasėse, viktorinos, konkursai ar pan.). Veiklą planuoja ir koordinuoja „Aukuro“ gimnazijos įvardintų dalykų mokytojai.

 – Interaktyvi veikla Jaunimo bibliotekoje.

 22 d. – Meninė projekto dalis; dainos, skirtos Lietuvos atkūrimo trisdešimtmečiui. Veiklą koordinuoja „Aukuro“ gimnazijos muzikos mokytoja ir akompaniatorius.

 – Orientavimosi varžybos „Trisdešimt laisvės taškų“. Veiklą organizuoja ir koordinuoja „Aukuro“ gimnazijos kūno kultūros mokytojai.

 23 d. 12.00 val. - Interaktyvus forumas - konferencija ***„Lietuva nuo 1990-ųjų: trisdešimt pirmų kartų“.*** Organizuoja ir koordinuoja „Aukuro“ gimnazijos metodinė taryba, administracija, informacinių technologijų ir technologijų mokytojai. Dalyviai – iš anksto užregistravę respublikos mokyklų mokytojai ir mokiniai, svečiai, konkursų nugalėtojai.

24 d. – Projekto medžiagos apibendrinimas ir sklaida. Atsakinga „Aukuro“ gimnazijos metodinė taryba, administracija, informacinių technologijų mokytojai.

**IV. DALYVAVIMO SĄLYGOS**

11. Paraiškas (forma pridedama) dėl dalyvavimo respublikinio ilgalaikio patyriminio projekto interaktyviame forume teikti iki 2020 m. balandžio 1 d. el. paštu aukurasprojektas@gmail.com.

12. Fotografijų - piešinių koliažus, rašinius bei vaizdo kūrinius kartu su prašymu dalyvauti konkurse pateikti iki balandžio 1 d. į Klaipėdos „Aukuro“ gimnaziją (forma pridedama). Jei darbai siunčiami, pašto spaudas ant voko ne vėliau kaip balandžio 1 d.

**V. BAIGIAMOSIOS NUOSTATOS**

13. Visi dalyviai gaus padėkos raštus, rašinių ir fotografijų konkurso nugalėtojai - prizus. Mokinius ruošę mokytojai gaus PŠKC pažymas.

1. Pateiktų darbų organizatoriai neįsipareigoja grąžinti. Esant pageidavimui, darbus autorius pasiima pats.
2. Kontaktai: aukurasprojektas@gmail.com.
3. Respublikinio ilgalaikio patyriminio projekto dalyvių patirtų išlaidų organizatoriai neapmoka.
4. Projekto organizatoriai turi teisę koreguoti šiuos nuostatus.

Projekto koordinatoriai

Klaipėdos „Aukuro“ gimnazijos direktorė Lygija Virkšienė,

Klaipėdos „Aukuro“ gimnazijos lietuvių kalbos mokytoja ekspertė Ramunė Galdikienė,

Klaipėdos „Aukuro“ gimnazijos lietuvių kalbos mokytoja ekspertė Laima Kaupienė,

Šilalės raj. Kaltinėnų A. Stulginskio gimnazijos lietuvių kalbos mokytojas ekspertas Petras Gedvilas